“যে কেউ আল্লাহর পথে জোড়া জোড়া ব্যয় করবে, তাকে জান্নাতের দরজাসমূহ থেকে ডাকা হবে, হে আল্লাহর বান্দা! এটা উত্তম। অতএব যে স্বলাত আদায়কারী, তাকে স্বলাতের দরজা থেকে ডাকা হবে। যে মুজাহিদ তথা আল্লাহ পথে জিহাদকারী, তাকে জিহাদের দরজা থেকে ডাকা হবে। যে সিয়াম পালনকারী, তাকে রাইয়্যান নামক দরজা থেকে ডাকা হবে। আর যে সাদকা দানকারী, তাকে সাদকার দরজা থেকে ডাকা হবে। এরপর আবূ বকর রাদিয়াল্লাহু ‘আনহু বললেন: হে আল্লাহর রাসূল! আপনার জন্য আমার পিতা ও মাতা কুরবান হউক! সকল দরজা থেকে কাউকে ডাকার কোনো আবশ্যকতা নেই, তবে কি কাউকে সকল দরজা থেকে ডাকা হবে? রাসূলুল্লাহ (ﷺ) বললেন: হ্যাঁ, আমি আশা করি তুমি হবে তাদের মধ্যে একজন।”বুখারী, আস-সহীহ, অধ্যায়: সাওম (كتاب الصوم), পরিচ্ছেদ: সাওম পালনকারীদের জন্য রাইয়্যান (باب الريان للصائمين), হাদিস নং- ১৭৯৮; মুসলিম (৭ / ১১৬ – নববী)।